| Herba limoeira |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Subclase: | Commelinidae |
| Orde: | Poales |
| Familia: | Poaceae |
| Subfamilia: | Panicoideae |
| Tribo: | Andropogoneae |
| Xénero: | ***Cymbopogon*** |
| Especie: | ***Cymbopogon citratus*** |

 |

A **herba limoeira** (***Cymbopogon citratus***), é unha especie de herba pertencente á familia das poáceas, con aroma a limón, de talo moi ramificado e follas lineares agrupadas na base, da que se utilizan as raíces e as follas como condimento e en infusión. Desta planta tírase a esencia ou aceite chamado de **citronela**.

Detalle das follas.
Vista da mata.
Pronta para a venda.
No seu hábitat.

Descrición
----------

É unha planta herbácea, perenne, aromática e robusta que se propaga por esgallos e pertence á familia das gramíneas. As flores reúnense en espículas de 30–60 cm de lonxitude formando acios. As follas son moi recendentes e alongadas como listóns, ásperas, de cor verde clara que abrollan dende o chan formando matas mestas. As flores están agrupadas en espigas e vense dobradas como as follas.

Distribución e hábitat
----------------------

É natural da India, Ceilán e Malaisia. Na actualidade cultívase como planta medicinal en zonas tropicais e subtropicais, incluíndo as Illas Canarias.

A herba limoeira medra en climas temperados e cálidos. Require para o seu crecemento a presenza de luz. Resiste as severidades do inverno, xa que atura choivas, mais non en exceso. Non atura as brétemas ou neboeiros.

Cultivo
-------

Cómpre arranxar o solo 40 días antes da plantación, xa que este debe estar en condicións óptimas para o bo crecemento da planta; cómpre polo tanto afondar na terra até 30 centímetros para facilitar o crecemento da raizame. Limpar toda a maleza. Despois de plantar facer regas periódicas e fertilizar con materia orgánica (esterco) e xofre.

Usos
----

Úsase na cociña asiática, especialmente na tailandesa ou taí.

Científicos da Universidade de Quioto, no Xapón, concluíron que o aceite esencial de *Cymbopogon citratus* demostrou plenamente a súa efectividade contra a bacteria *Helicobacter pylori*, sen que dita bacteria presentase resistencia ao tratamento con este aceite esencial.

O aceite esencial úsase moito como repelente de insectos, especialmente mosquitos (atopamos a esencia en candeas, por exemplo). Malia este efecto, é pola contra, atraente das abellas, polo que se utiliza para recuperar enxames.

Ten efecto conservante sobre algúns alimentos.

Propiedades
-----------

Da herba limoeira obtense o óleo esencial denominado citronela. A cantidade de aceite esencial da planta varía de mes en mes ao longo do ano, sendo os meses de xuño, xullo e agosto cando máis óleo produce por mor da calor.

* É carminativo, dixestivo e para o tratamento de flatulencia.
* En infusión utilízase como tónico aromático e febrífugo.

Os compoñentes activos principais do seu extracto, xeraniol e citronelol, son antisépticos e conférenlle propiedades funxistáticas e incluso bactericidas.

Taxonomía
---------

*Cymbopogon citratus* foi descrita por (DC.) Stapf e publicado en *Bulletin of Miscellaneous Information Kew* 1906: 322, 357. 1906.

Etimoloxía
***Cymbopogon***: nome xenérico que deriva do grego *kumbe* = (barco) e *pogon* = (barba), refiríndose ás moitas arestas e espatas que lembran aos barcos.

***citratus***: epíteto latino que significa "con recendo de limón".

Sinonimia
* *Andropogon cerifer* Hack.
* *Andropogon citratus* DC.
* *Andropogon citratus* DC. ex Nees
* *Andropogon citriodorum* hort. ex Desf.
* *Andropogon nardus subsp. ceriferus* (Hack.) Hack.
* *Andropogon roxburghii* Nees ex Steud.
* *Andropogon schoenanthus* L.
* *Cymbopogon nardus* (L.) Rendle
* *Cymbopogon nardus subvar. citratus* (DC.) Roberty

Nome común
----------

En galego coñécese como herba limoeira. En castelán *hierba limón* ou *limoncillo*; en inglés *lemongrass*; en portugués recibe o nome de *erva-príncipe* (en Portugal) e *capim-limão* (no Brasil); en francés chámaselle *citronnell*, de aí vén o nome galego da esencia ou aceite tirado da planta: a **citronela**.

Notas
-----

1. ↑  Nome vulgar en *Dicionario de alimentación e restauración*, VV. AA. (2012). Santiago de Compostela, Termigal. Xunta de Galicia. Real Academia Galega.
2. ↑  Ohno, Tomoyuki; Kita, Masakazu; Yamaoka, Yoshio; Imamura, Shigeyoshi; Yamamoto, Toshiro; Mitsufuji, Shoji; Kodama, Tadashi; Kashima, Kei; Imanishi, JirO (2003-6). "Antimicrobial Activity of Essential Oils against Helicobacter pylori". *Helicobacter* (en inglés) **8** (3): 207–215. ISSN 1083-4389. doi:10.1046/j.1523-5378.2003.00146.x.
3. 1 2  "*Herba limoeira*". *Tropicos.org. Missouri Botanical Garden*. Consultado o 29 de decembro de 2013.
4. ↑  (en inglés) Watson L, Dallwitz MJ. (2008). "The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references". *The Grass Genera of the World*. Consultado o 26-01-2010.
5. ↑  En Epítetos Botánicos
6. ↑  *Herba limoeira* en PlantList
7. ↑  "*Herba limoeira*". *World Checklist of Selected Plant Families*. Consultado o 29-12-2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Herba limoeira Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Herba limoeira*** |

### Outros artigos

* Características das poáceas
* Aceite de citronela

|  |  |
| --- | --- |
| Control de autoridades | 
* Wd: Q33913
* EBID: ID
* MAG: 2779627925

 |

|  |  |
| --- | --- |
| Identificadores taxonómicos | 
* APDB: 53272
* APNI: 116703
* BioLib: 132303
* Ecocrop: 841
* EOL: 1114866
* EPPO: CYGCI
* FNA: 200025088
* FoC: 200025088
* GBIF: 2705275
* GrassBase: imp02623
* iNaturalist: 123728
* IPNI: 396896-1
* IRMNG: 10590112
* ISC: 17377
* ITIS: 41613
* NBN: NHMSYS0021314192
* NCBI: 66014
* PlantList: kew-406132
* POWO: ID
* TAXREF: 447899
* Tropicos: 25511805
* PLANTS: CYCI
* WCSPF: 406132

 |

|  |  |
| --- | --- |
| Identificadores | 
* UNII: 6AE8LT94NG

 |